Landsretten ændrede byrettens afgørelse, så sagen kunne fremmes i byretten uden opkrævning af ny grundafgift. Landsretten fandt, at henvisning og oversendelse af sagen til anden ret som følg... Vis mere
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;
Retspleje og civilproces;

ØSTRE LANDSRETS RETSBOG







Den 4. april 2018 satte Østre Landsret retten i retsbygningen, Bredgade 59, København.


Som dommere fungerede landsdommerne Rosenløv, Benedikte Holberg 0g Johann Herzog
(kst.), førstnævnte som rettens formand.


Der foretoges


14. afd. kære nr. B-370-18:
Handelsbanken
Filial af Svenska Handelsbanken AB
(Publ) Sverige
(advokat Erik Matthiesen)
mod





Ingen var indkaldt eller mødt.


Der fremlagdes kæreskrift af 19. februar 2018, hvorved Handelsbanken, Filial af Svenska
Handelsbanken AB, har kæret Retten på Bornholms afgørelse af 9. februar 2018 (FS
71/2018), ved hvilken det blev bestemt, at den af fogedretten den 18.januar 2018 trufne
beslutning om betaling af ny grundafgift på 9.720 kr. blev fastholdt:.


Endvidere fremlagdes fogedrettens fremsendelsesbrev af 21. februar 2018 og udskrift af
fogedbogen med den kærede afgørelse.

Handelsbanken Filial af Svenska Handelsbanken AB (herefter Handelsbanken) , har
nedlagt påstand om, at sagen fremmes til udlægsforretning uden betaling af ny grundafgift.
Det er til støtte for påstanden gjort gældende, at den blotte henvisning af en tvangsfuldbyr -
delsessag fra én retskreds til en anden ikke i sig selv udløser ny retsafgift i henhold til rets -
afgiftslovens 8 19,jf. 8 16, såfremt henvisningen alene skyldes en debitors mellemliggende
flytning, og såfremt sagen i øvrigt var indleveret til rette retskreds . Fogedrekvisitionen var
oprindelig indleveret til rette retskreds; idet  havde bopæl i
Helsingør retskreds frem til årsskiftet 2017/2018. Kærende har endvidere påstået sig tillagt
sagsomkostninger fra statskassen.


 har ikke udtalt sig vedrørende kæren.


Fogedretten har ved sagens fremsendelse henholdt sig til den trufne afgørelse.


De modtagne bilag var til stede.


Efter votering afsagdes


kendels e :


Det fremgår, at begæring om udlæg er indgivet til Fogedretten i Helsingør den 16. oktober
2017. Handelsbanken indbetalte samtidig hermed grundafgift på 9.720 kr. Den 11.januar
2018 bemærkede fogedretten; at  var flyttet til Bornholm ved
årsskiftet, hvorfor sagen samme dag blev henvist til fortsat behandling ved Retten på
Bornholm.


Den 18.januar 2018 opkrævede Fogedretten på Bornholm ny grundafgift med henvisning
til retsafgiftslovens 8 19. Som følge af Handelsbankens klage over opkrævningen afsagde
byretten den 9. februar 2018 kendelse, hvorved den trufne beslutning om betaling af ny
grundafgift blev fastholdt.


Det følger af retsafgiftslovens 8 19, at der skal svares ny afgift, jf. retsafgiftslovens $ 16,
stk. 1, når rekvirenten mere end 3 måneder efter, at afgiftspligt er indtrådt, fremsætter ny
begæring vedrørende kravet over for samme retsafdeling eller fogedret eller retsafdelingen
eller fogedretten i en anden retskreds .

- 3 - 
 
Landsretten finder, at Retten i Helsingørs henvisning og oversendelse af sagen til Retten på 
Bornholm som følge af skyldners flytning  efter indlevering af udlægsbegæring en ikke kan 
sidestilles med en ny begæring  fra Handelsbanken vedrørende kravet.   
 
Da Fogedretten på Bornholm herefter  ikke i medfør a f retsplejelovens § 19  har været beret-
tiget til at opkræve ny grundafgift,  
 
b e s t e m m e s  : 
 
Fogedrettens  afgørelse  ændres, således at sagen fremmes til behandling ved Fogedretten på 
Bornholm uden opkrævning af ny grundafgift . 
 
Statskassen  skal i kær emålsomkostninger inden 14 dage betale 2.500 kr. til Handelsban-
ken, Filial af Svenska Handelsbanken AB.  
 
Kæreafgiften tilbage betales.  
 
Retten hævet.  
 
 
(Sign.)